Oscar hoor vanmiddag oor borg | Maroela Media
Oscar hoor vanmiddag oor borg
Pistorius Donderdag tydens die derde dag van sy borgaansoek. Foto: Werner Beukes/SAPA
Die Paralimpiese atleet Oscar Pistorius sal na verwagting 14:30 hoor of hy op borgtog vrygelaat gaan word of nie. Pistorius is sedert verlede Donderdag in polisie-aanhouding nadat hy sy meisie, die model Reeva Steenkamp, in sy huis doodgeskiet het. Sy borgaansoek het Dinsdag in die Pretoriase landdroshof begin. Die staat en verdediging het Vrydag hul slotverhore afgehandel waarop landdros Desmond Nair die hof laat verdaag het. Hy sal na verwagting 14:30 sy uitspraak lewer.
Die staat het aangevoer dat Pistorius nie op borgtog vrygelaat moet word nie, omdat Pistorius moord met voorbedagte rade gepleeg het en ŉ vlugrisiko is. Pistorius het dit egter in ŉ verklaring ontken en hou vol dit was ŉ ongeluk en dat hy Steenkamp as ŉ inbreker aangesien het.
Griekwastad-moorde: Verdagte ook van verkragting verdink
AfriForum se interdik teen Zim-helikopters bekragtig